**তোদের কাছে আমার** **প্রত্যাশা**

তোরা কি আমার মাথায় হাত বুলাবি?

যখন আমি অসুস্থ হবো।

তোরা কি দেশের সোনার ছেলে হবি?

যা আমার গভীর চাওয়া।

তোরা কি মানুষের মতো মানুষ হবি?

যা আমার আসল প্রত্যাশা।

তোরা কি বিশ্বের দরবারে মাথা উঁচু করে দাঁড়াবি?

যে স্বপ্নে আমি বিভোর থাকি।

সকল বাধা পেরিয়ে তোরা কি আমার মুখ উজ্জ্বল করবি?

যা দেখে আমি ধন্য হবো।

তোরা কি আমায় মনে রাখবি?

যখন আমি থাকবোনা ।

তোরা কি আমার স্বপ্নগুলো পূরণ করবি?

তোদের নিয়ে যে স্বপ্ন আমি মনে লালন করি।

তোরা কি আমার সুখ হবি?

যে সুখের জন্য আমি বহু কাল অপেক্ষা করছি।

তোরা কি আমার কথা রাখবি?

যে কথা আমি তোদের নিত্য শিখাই

তোরা কি আমার মনে শান্তি দিবি?

তোদের কর্মের মাধ্যমে।

তোরা কি আমার দুঃখে দুঃখী হবি?

যখন আমার পাশে কেউ থাকবে না।

তোরা আমার খবর নিবি?

যখন আমি নিঃস্ব হবো।

যখন আমি থাকবো না।